**TÖRTÉNELEM KÖZÉPSZINTŰ ÉRETTSÉGI TÉMAKÖRÖK KIDOLGOZVA  
+ GYAKORLÓ ÉRETTSÉGI FELADATOK**

**I/1.Poliszok az ókori Hellászban**

Középszinten**: Az athéni demokrácia működése a Kr.e. 5. században**

**Készítette a 2018/2019-es tanévben a 12. d, finomította, kiegészítette: Repárszky Ildikó**

|  |  |
| --- | --- |
| VÉGÉN: ÉVSZÁMJEGYZÉK | **A tételek elején a kerettantervi adatok, amelyek kellenek (fogalom, név, évszám, topográfia)** |
| SZÍNMAGYARÁZAT: **kék= emelt szint/háttéranyag** | **zöld: 2020-21-es tanári kiegészítés+** **gyakorló érettségi feladatok**  **lila: az eddigi osztályokkal a szóbeli megbeszélésen kiemelt** |

Fogalmak

**DEMOKRÁCIA: démosz+ kratosz (hatalom)**

**polisz**: Ókori görög város, vagy városállam. A központban általában volt egy városias település (a polisz névadója, de a lakosság nagyobbik része ennek falain kívül falvakban élt).

**arisztokrácia**: „A legjobbak uralma.” Az arisztokraták szolgákat tartó, jelentős javakkal rendelkező, csak kormányzással és katonáskodással foglalkozó kiváltságosok voltak. Hovatartozásukkal, származásukkal, gazdagságukkal kerültek bele ebbe a rétegbe már születésükkor.

**démosz:** A (köz)nép.

**türannisz**: Ókori görög államberendezkedés, hatalomra jutó egyeduralkodó (türannosz) hatalma.

**népgyűlés** (eklészia): Közvetlen demokrácia egyik megnyilvánulási formája. Tagjai összegyűléskor akaratukat személyesen (szavazással/ közfelkiáltással) kinyilvánítva döntéseket hoznak.

**esküdtbíróság**: Nem szakértő, jogot végzett, hanem átlagos polgárokból álló bíróság, akik csoportokban, nem egyedül döntenek a peres ügyekben.

**demagógia**: Politikai támogatás megszerzése csupán érzelmekre és előítéletekre alapozott állításokkal. (Demagóg: Népszerűséget kereső, olcsó ígéretekkel kampányoló politikus, ókori szónok. A demagóg az érzelmekre és az előítéletekre akar hatni.)

**sztratégosz**: Hadvezér, katonai stratégiák kidolgozója. Választják.

**cserépszavazás**: A népszavazás egy sajátos formája. Legalább 6000 polgár részvétele esetén, cserépdarabokra írt szavazás, amely az államra veszélyesnek tartott vagy túl nagy befolyást/hatalmat szerzett személy 10 évre történő száműzéséről döntött.

Személyek

**Szolón**: Ókori athéni politikus, hadvezér, költő, a hét görög bölcs egyike. Nevéhez fűződik az ún. szolóni alkotmány (Kr. e. 594 után), vagyonon alapuló államberendezkedés létrehozása. Ugyanakkor a népgyűlés látogatása minden athéni polgár számára lehetőség.

**Kleiszthenész**: Arisztokrata származású athéni politikus a Kr. e. 6. század legvégén. Az ő reformjai vezették be a demokráciát Athénban. Államberendezkedés újrafelosztása területi alapon+ cserépszavazás.

**Periklész**: (Kr. e. 495-429) kiemelkedő és befolyásos államférfi, szónok és hadvezér-sztratégosz volt az ókori Athén aranykorában, különösen a görög–perzsa és a peloponnészoszi háború között.

**Hérodotosz**: Történetíró. Rendszerűen gyűjtötte és ellenőrizte forrásait. Görög-perzsa háborúk leírása kortársként.

**Thuküdidész**: Történetíró. Peloponnészoszi háború leírása.

**Platón**: Filozófus. Athéni iskolája az Akadémia. Arisztotelész tanítója. Leghíresebb műve: Az Állam (ideális államról való elmélkedés). Platón filozófiai rendszeralkotásában a lételmélet, ismeretelmélet, etika, logika, filozófiatörténet, társadalomfilozófia stb. egyaránt jelen van. Híres a platóni idea-tan, amelyet többek között az ún. barlanghasonlattal világított meg.

**Arisztotelész**: Görög filozófus (Kr. e. 384–322), tudományok atyja életműve antik tudás minden területén alkotott, új tudományok: logika, retorika, politika művészetelmélet. Etikai műve a Nikomakhoszi etika: erényfelfogása a szélsőségek között fellelhető középről. Nagy Sándor nevelője. Athéni iskolája: Lyceum

Évszámok

Kr. e. 776 - az első feljegyzett olimpiai játékok; a görög időszámítás kezdete

Kr. e. V. század közepe - Periklész kora, Athéni demokrácia fénykora

Kr. e. 336–323 - Nagy Sándor uralkodása

Topográfia*:* Athén, Spárta, Olümpia, Peloponnészosz, Makedónia, Alexandria

Tétel

Természeti viszonyok

* Balkán-félsziget déli nyúlványai, Kis-Ázsia nyugati partvidéke
* mediterrán éghajlat: folyók/öblök/hegyek 🡪 nincs szükség egységes államokra
* tenger: kapcsolatok🡪 hajózás

Krétai és Mükénéi kultúra

* Kr. e. 3. évezred: krétai réz/bronz kultúra
* mezőgazdaság: közrendű szabadok
* krétaiak: görög szigetek meghódítása, achájok
* Knósszosz
* achájok a meggyengült krétaiakat elkergetik, Kr.e. 1500 elfoglalják Krétát
* achájok bronzkori társadalomban átvették a krétai szokásokat
  + nagy paloták
  + folyamatos harcok
  + mükénéi kor: Kr. e. 16-13. sz.

Poliszok születése

* Kr. e. 13. sz. mükénéi kor központjai megsemmisültek (belső harcok)
* görög törzsek + dórok🡪 új rendszer Kr.e. 12. sz.
* sötét századok: Kr.e. 12-8. sz. a teljes mükénéi kultúra és gazdaság összeomlása
* despotikus vezetés helyett🡪 felszabadult földművesek: poliszok már közösségi vezetés alatt
* **polisz**
  + városállam, kis területű (például Athén polisza = Attikai félsziget)
  + földek tulajdonosai szövetkeztek: államot magukénak tekintették, irányítás a kezükben
  + királyok, illetve a legtöbb poliszban arisztokrata kormányzás 🡪 arisztokratikus köztársaság
  + földtulajdon = polgárjog🡪 politikai jog
  + poliszok megerősödése
  + földrajzi helyzet nem követelte a despotizmust, nem kellett alávetett népek nagy közmunkája
  + tagolt táj: kis területű önálló államok
  + bronz használat, majd vas használat
* poliszok függetlenek egymástól (vezetés/igazgatás/törvényhozás)
* hatalom: gazdag arisztokrácia birtokában
* démosz: nép: birtokos parasztok, kézművesek, kereskedők; még nincsenek politikai jogaik

**Görög gyarmatosítás**

* belső problémák
* túlnépesedés
* gyarmatosítás🡪 gyarmatvárosok: önálló poliszok, jó gazdasági és kulturális kapcsolat az anyavárossal
  + észak-kelet: Dardanellák, Márvány-tenger, Boszporusz, Fekete-tenger
  + nyugat: Dél-Itália, Szicília
  + dél: Afrika
  + gyarmatvárosok: „barbarikum” területén **(**A gyarmatvárosok környező vidékein élő népeket, érthetetlen beszédük miatt barbárnak nevezték)
  + olcsó gabona
  + anyaváros
    - kézművesipar/kereskedelem fellendül
* belterjes szőlő/olajfa ültetvények
* **nőtt a démosz gazdasági jelentősége🡪 politikai jogok kiterjesztése?**

Athén**(= Attika területe),** mint polisz

* Athén ión törzsek. Kr.e. 8. sz. polisszá válik
* legfőbb hivatal: arkhóni méltóság (arisztokraták)
* uralkodó családok: vérbosszú, származás szerinti tagozódás
* szokásjog írásba foglalása: Kr.e. 621 körül Drakón
* vérbosszú betiltása
* védelem a démosz számára

**Szolón reformjai**


* timokratikus államberendezkedés létrehozása: olyan [politikai rendszer](https://hu.wikipedia.org/wiki/Politikai_rendszer), amelyben az anyagi javaik arányában részesülnek [politikai jogokban](https://hu.wikipedia.org/w/index.php?title=%C3%81llampolg%C3%A1ri_jogok&action=edit&redlink=1) az emberek
* Szolón
  + adósságok elengedése🡪 parasztok megkapták földjeiket
  + lakosság vagyoni alapon való felosztása – timokratikus rendszer
  + politikai jogok kiterjesztése: a legkisebb vagyonnal rendelkező csoport (napszámosok = thészek) tagjai is részt vehetnek a népgyűlésen és az esküdtbíróságban
  + törvényhozás: Szolón az Areioszpagoszt a törvények felügyeletével és a tisztviselők ellenőrzésével bízta meg. Létrehozta a bulét (400-ak tanácsát), amelybe a négy athéni törzs 100-100 személyt delegált, s amely előzetesen megtárgyalta a népgyűlés elé terjesztett javaslatokat. kormányzás: tanács à konkrét ügyek bírálása, törvények felügyelete, alapvető kérdések megvitatása

A zsarnokság


* Peiszisztratosz: Szolóni jogok eltörlése: egyeduralom, zsarnokság, türannisz. Kr.e. 6. sz. közepe, **ugyanakkor számos intézkedése a démoszt erősítette!**

**Kleiszthenész reformjai a Kr. e. 6. század legvége**

Demokrácia: olyan rendszer, amely kizárja a zsarnokság lehetőségét. Minden athéni polgár gyakorolhatta és ellenőrizhette a hatalmat, tisztségekre választható vagy sorsolható volt és részt vehetett az esküdtbíróság munkájában. Legfőbb hatalom népgyűlés. A népgyűlésen hozták a törvényeket, döntöttek a háborúról és békéről, itt választották a tisztségviselőket. Döntését csak egy másik népgyűlés érvényteleníthette.



* szabad athéni polgárok között nincs politikai jogi különbség
* **területi alapú felosztás:**
* Attikai-félsziget felosztása: városi részek, mezőgazdasági-belső részei Attikának, tengerparti részek. 🡪
* 1 phüle =1 városi + 1 belső + 1 tengerparti rész, nem összefüggő területe, összesen 10 phüle
* Az ötszázak tanácsa (Bulé) vitte az ügyeket, hajtotta végre a törvényeket. Területi felosztás alapján sorsolt tagok (a 10 phüléből 50-50 embert).



* Sztratégoszok: katonai vezetők. Athéni állam tényleges vezetői, őket mindig választották; míg a legtöbb hivatalba sorsoltak
* **cserépszavazás** (6000 érvényes szavazat esetén volt érvényes a szavazás)🡪 a legtöbb szavazatot kapott embert száműzték 10 évre
* az ítélkezés az esküdtbíróság feladata volt; tagjaikat a polgárok közül sorsolták
* A kleiszthenészi reformok után az arkhónok (a poliszt eredetileg irányító 9 főtisztviselő) tisztségére már sorolták a polgárokat, így ez a hivatal és a volt arkhónokból álló Areioszpagosz nevű tanács jelentősége, hatalma gyakorlatilag megszűnt

A görög-perzsa háború (Kr.e. 492-449) hatásai Athénban

* politikai változások Athénban
* katonai változások: flották erősödése
* Athén Hellász legnagyobb tengeri hatalma
* tengeri hadsereg fejlesztése: kereskedelem fellendülése à nagy megrendelések-» gazdaság fejlődése
* **hajókon thészek (béresek, napszámosok, birtok nélküliek) dolgoztak**

**Az athéni demokrácia fénykora: Kr.e. 5. sz. közepe**


* Periklész: 15 évig Athén vezetője, sztratégosz
* Periklész idején
  + a sztratégoszok kivételével az összes tisztségviselőt és a testületi tagokat sorsolták (választás helyett) 🡪 nőtt a sztratégoszi hivatal jelentősége
  + a tisztségviselők az **esküdtbíráknak sorsolt polgárok napidíjat kaptak**🡪 ezt Periklész után a népgyűlésen megjelent polgárokra is kiterjesztették
  + Ezek célja: a demokrácia kiteljesítése; hogy mindenki egyforma eséllyel lehessen a polisz irányítója. Ugyanakkor ez csökkentette a szakértelem jelentőségét, és „létrehozta” a demokráciából élő szegények rétegét és növelte a **demagógosz**ok befolyását
* polgárok: jogi egyenlőség, politikai jog, államban tényleges részvétel (athéni polgárnak számított az athéni szülőktől született szabad férfi 🡪 nem volt jogi különbség)
* ipar/kereskedelem fejlődése
* rabszolgák szakosodása: vagyoni különbségek
* polgárok nem fizettek állandó adót, a metoikoszok (bevándorlók) és a felszabadult rabszolgák fizettek
* bevételek
  + kereskedelem
  + kikötői forgalom
  + bírság
  + ezüstbányák haszna
  + szövetséges (Déloszi szövetség, névleg a perzsa ellenes háború folytatására) városok fizette adó
* kialakult az árutermelő rabszolgaság: lehetséges lett a földbirtokosok, a műhelytulajdonosok és a hajótulajdonosok számára a rabszolgatartás/vásárlás (akik a termelői munka nagy részét végezték)

**Mennyiben a „tömegek uralma”? Mennyire valóban demokratikus?**

**GYAKORLÓ FELADAT**

„Periklész […] a nép kedvét kereste, de mert nem volt annyi pénze és vagyona, mint Kimónnak [athéni hadvezérnek és politikusnak], aki pénzt osztogatott a szegényebbeknek […], ezért folyamodott az állami juttatások rendszeréhez. […] Törvényszéki napidíjakkal, s […] közsegélyekkel megnyerte magának a népet, és felhasználta az Areioszpagosz tanácsa ellen, amelynek ő maga nem volt tagja, mivel sorsolással sosem választották arkhónná [Athén formális vezetőjévé]. […] Kimónt, mint Spárta barátját és a nép ellenségét […] száműzette.

Midőn a belső viszály megszűnt, Periklész kezébe ragadta az […] ügyeket. […] De Periklész magatartásában ekkor már igen nagy változás ment végbe; […] nem hajolt meg könnyen a tömeg kívánságai előtt, amelyek úgy változtak, mint a szél járása. Arisztokratikusan, sőt majdnem a királyi hatalom fensőbbségével kormányzott. Hatalmát azonban helyesen és tántoríthatatlanul használta a közjó érdekében.” *(Plutarkhosz ókori történetíró, Kr. u. 1–2. század)*

****

1. **Melyik intézmény tagjainak adott Periklész napidíjat a szöveges forrás idézett része szerint?** *Az ábrán szereplő szakkifejezések közül válasszon!*………………………..
2. **Milyen eszközt használt fel Periklész a szöveges forrás idézett része alapján, hogy vetélytársát eltávolítsa a politikai életből?** *Az ábrán szereplő szakkifejezések közül válasszon!* ………………………………………..
3. **Melyik tisztség viselőjeként vált Periklész Athén vezetőjévé?** *Az ábrán szereplő szak- kifejezések közül válasszon!*
4. Periklész korát a demokrácia időszakának szokás nevezni. Magyarázza meg röviden, saját szavaival, milyen tekintetben mond ennek ellent a szöveges forrás második bekezdése!